**ԱՄՓՈՓԱԹԵՐԹ**

**«Հայաստանի Հանրապետության Արագածոտնի մարզի Թալին համայնքի ավագանու լիազորությունները վաղաժամկետ դադարեցնելու և ավագանու արտահերթ ընտրություններ նշանակելու մասին» Կառավարության որոշման նախագծի վերաբերյալ**

|  |  |
| --- | --- |
| **1.Արդարադատության նախարարություն** | **11.05.2022թ.** |
| N//20785-2022 |
| «Հայաստանի Հանրապետության Արագածոտնի մարզի Թալին համայնքի ավագանու լիազորությունները վաղաժամկետ դադարեցնելու և ավագանու արտահերթ ընտրություններ նշանակելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առարկություններ չունենք: | Ընդունվել է ի գիտություն: |
| **2. Ֆինանսների նախարարություն** | **12.05.2022թ.** |
| **01/11-4/8620-2022** |
| ՀՀ ֆինանսների նախարարությունն ուսումնասիրել է  «Հայաստանի Հանրապետության Արագածոտնի մարզի Թալին համայնքի ավագանու լիազորությունները վաղաժամկետ դադարեցնելու և ավագանու արտահերթ ընտրություններ նշանակելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծի նախաբանում, ի թիվս այլ իրավական նորմերի, հղում է կատարվում «Տեղական ինքնակառավարման մասին» օրենքի (այսուհետ` Օրենք) 69-րդ հոդվածի 1-ին մասին, մինչդեռ այդ մասը կազմված է համարակալված երեք կետերից, որոնցից յուրաքանչյուրում նախատեսված են ՀՀ կառավարության կողմից ավագանու լիազորությունները վաղաժամկետ դադարեցնելու առանձին հիմքերը:  Վերոգրյալի հաշվառմամբ՝ առաջարկում ենք Նախագծի նախաբանում հղում կատարել Օրենքի 69-րդ հոդվածի 1-ին մասի 1-ին կետին, որտեղ արտացոլվում է ՀՀ կառավարության կողմից ավագանու լիազորությունները վաղաժամկետ դադարեցնելու կոնկրետ դեպքը:  Միաժամանակ առաջարկում ենք ՀՀ Արագածոտնի մարզի Թալին համայնքի ավագանու արտահերթ ընտրությունների կազմակերպման և անցկացման հետ կապված ծախսերը կատարել ՀՀ 2022 թվականի պետական բյուջեով ՀՀ կենտրոնական ընտրական հանձնաժողովի կողմից իրականացվող «1096. Ընտրական գործընթացների համակարգում, կանոնակարգում և տեղեկատվության տրամադրում» ծրագրի «11003. Տեղական ինքնակառավարման մարմինների ընտրությունների կազմակերպում» միջոցառման գծով նախատեսված միջոցների հաշվին: | Ընդունվել է: Կատարվել է համապատասխան լրացումը:  Ընդունվել է ի գիտություն: Թալին համայնքի ավագանու արտահերթ ընտրությունների կազմակերպման և անցկացման հետ կապված ծախսերը կարտացոլվեն «Հայաստանի Հանրապետության 2022 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2021 թվականի դեկտեմբերի 23-ի №2121-Ն որոշման մեջ փոփոխություններ ու լրացումներ կատարելու և Հայաստանի Հանրապետության ոստիկանությանը գումար հատկացնելու մասին» Կառավարության որոշման մեջ, որի նախագիծը կշրջանառվի ԿԸՀ-ի կողմից Արագածոտնի մարզի Թալին համայնքի ավագանու ընտրության անցկացման օրը նշանակելուց հետո: |
| **3. Կենտրոնական ընտրական հանձնաժողով** | **12.05.2022թ.** |
| **01-169** |
| «Հայաստանի Հանրապետության Արագածոտնի մարզի Թալին համայնքի ավագանու լիազորությունները վաղաժամկետ դադարեցնելու և ավագանու արտահերթ ընտրություններ նշանակելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առարկություններ չկա: | Ընդունվել է ի գիտություն: |